Tècnic/a de control de qualitat; tècnic/a de garantia de qualitat.
Segons la norma ISO 9000: "la qualitat és el grau en què un conjunt de característiques inherents compleixen amb els requisits".
El/la tècnic/a de qualitat té dues àrees d'acció: el control de la qualitat i la garantia de qualitat. Aquest/a professional assegura la conformitat de les especificacions internes amb els estàndards i les bones pràctiques de fabricació. En aquests dos àmbits d'acció, el/la tècnic/a treballa a les ordres del/de la responsable de qualitat i s'ocupa, pel que fa al control de qualitat, de la realització d'anàlisis i manteniment, i pel que fa a la garantia de qualitat, s'assegura del compliment dels Procediments Normalitzats de Treball (PNTs).
Amb aquesta finalitat, és fonamental que aquesta persona disposi de coneixements en bones pràctiques de fabricació (GMP ¿ Good Manufacturing Practices) i de laboratori (GLP ¿ Good Laboratory Practices).
Les tasques generalment associades a aquest perfil professional:
S'encarrega de la realització d'anàlisis per a controlar la qualitat de les matèries primeres i dels acabats.
Realitza el muntatge dels aparells, la preparació de les proves, la realització dels assajos i l'anàlisi i transmissió dels resultats al/a la seu/va superior.
És el/la responsable del manteniment i funcionalitat de les eines del laboratori per tal d'assegurar la seguretat en el processos de control de qualitat.
Assegura un control regular del material i garanteix unes condicions òptimes de treball.
Supervisa la redacció i actualització dels PNTs (Procediments Normalitzats de Treball) necessaris per a descriure, organitzar i gestionar els processos sota la seva responsabilitat.
Redacta els protocols de validació i en coordina l'execució.
Coordina i executa les auditories internes.
Gestiona les possibles desviacions i les accions correctives que se'n derivin.
Gestiona el control dels canvis duts a terme.
Prepara tota la documentació necessària per a obtenir certificacions de qualitat.
És necessari tenir bons coneixements de les pautes de bones pràctiques de fabricació (GMP ¿ Good Manufacturing Practice) i de laboratori (GLP ¿ Good Laboratory Practice), per la qual cosa és imprescindible tenir-ne una formació específica.
Alt nivell d'anglès imprescindible.
Coneixements d¿informàtica a nivell d'usuari/a.
Es valora el coneixement de les normes ISO.
Experiència mínima d'un any en departaments de qualitat de la indústria farmacèutica.
La jornada laboral sol ser completa, amb horari flexible.
La retribució bruta oscil·la de mitjana entre 18.000 i 35.000 euros anuals, en funció de l'experiència aportada.